section_heading: Osnutak Devin Townsend Projecta (2008. – 2012.)
paragraph_text: Townsend se vratio na pozornicu u siječnju 2010. godine, odlazeći na turneju po Sjevernoj Americi s predvodnim sastavom Between the Buried and Me te drugim grupama kao što su Cynic i Scale the Summit. Nakon toga uslijedila je predvodnička australska turneja te nekoliko istaknutih nastupa u Europi (gdje je bio jedan od predvodnih izvođača na festivalu Brutal Assault u Češkoj). Kasnije je otišao na predvodničku turneju koja je započela u listopadu 2010. zajedno s britanskim sastavom Tesseract te je ponovno otišao na europsku turneju zajedno s Aeon Zenom i Anneke van Giersbergen."Devin Townsend to Perform Entire Ziltoid Album at Finland's TUSKA Festival ." Blabbermouth.net. 12. veljače 2010. Pristupljeno 14. veljače 2010.